**Ādažu novada PAŠVALDĪBAS**

**Bērnu uzņemšanas pirmsskolas izglītības iestādēs komisijas sēdes PROTOKOLS**

Ādažos, Ādažu novadā

2024. gada 20. februāra Nr. ĀNP/8-15-6/24/6

Sēde sasaukta Ādažu novada pašvaldības domes (turpmāk – Domes) 2022. gada 23. marta lēmumā Nr. 111 “Par bērnu uzņemšanas pirmsskolas izglītības iestādēs komisijas apstiprināšanu”, 2023. gada 17. maija lēmumā “Par grozījumiem Ādažu novada pašvaldības domes 2022. gada 23. marta lēmumā Nr.111 “Par bērnu uzņemšanas pirmsskolas izglītības iestādē komisijas apstiprināšanu” un Domes 2022. gada 23. marta nolikumā Nr. 8 “Bērnu uzņemšanas pirmsskolas izglītības iestādēs komisijas nolikums” noteiktajā kārtībā.

Bērnu uzņemšana pašvaldības pirmsskolas izglītības iestādēs notiek saskaņā ar Ādažu novada pašvaldības domes 2022. gada 26. janvāra saistošajiem noteikumiem Nr. 4/2022 “Par pirmsskolas vecuma bērnu reģistrāciju, uzņemšanu un atskaitīšanu Ādažu novada pašvaldības pirmsskolas izglītības iestādēs un vispārējo izglītības iestāžu pirmsskolas grupās” (turpmāk – Noteikumi).

Sēdi vada: Izglītības un jaunatnes nodaļas vadītāja LIGITA ANSPOKA.

Sēdē piedalās:

komisijas locekļi: Siguļu pirmsskolas izglītības iestādes “Piejūra” vadītāja ANTRA KRASTA, Ādažu vidusskolas padomes loceklis NAURIS RUBENS, pašvaldības administrācijas Juridiskās un iepirkumu nodaļas vadītājas vietniece ILONA GOTHARDE, Ādažu novada domes deputāts GATIS MIGLĀNS.

citi: Izglītības un jaunatnes nodaļas Izglītības administrēšanas speciāliste LĪGA STRODE, Kadagas pirmsskolas izglītības iestādes “Mežavēji” vadītāja IRĒNA KUZŅECOVA.

Sēdi protokolē: vecākā referente LINDA PAVLOVSKA.

*Sēde  notiek attālināti, izmantojot elektroniskos saziņas līdzekļus videokonferences (attēlā un skaņas) režīmā*.

Sēdi atklāj plkst. 15:00.

**Darba kārtībā:**

1. Par uzaicināto bērnu uz 2023./2024. mācību gada februāra vecāku sniegtajām atbildēm un uzņemšanas rezultātiem.
2. Iesniegumu izskatīšana.
3. Lēmuma par attiecīgā vecuma grupās uzņemamo bērnu skaitu un dzimšanas datumiem uzņemšanai uz 2023./2024. mācību gada februāra pieņemšana.
	* + 1. **§**

**Par uzaicināto bērnu uz 2023./2024. mācību gada februāra vecāku sniegtajām atbildēm un uzņemšanas rezultātiem**

# L. ANSPOKA iepazīstina Komisijas locekļus ar uzaicināto bērnu vecāku sniegtajām atbildēm uz 2023./2024. m. g. un brīvo vietu skaitu (1.tabula) pēc uzņemšanas rezultātu apkopošanas.

*1.tabula*

|  |  |  |  |  |  |
| --- | --- | --- | --- | --- | --- |
|  | **obl.izgl.vec.**(01.01.2017.-31.12.2018.) | **3-4,6 g.v.**(01.01.2019.-19.02.2021.) | **2-3 g.v.**(20.02.2021.-19.02.2022.) | **1,6-2 g.v.** (20.02.2022.-19.08.2022.) | kopējaisbrīvo skaits |
| SPII "Piejūra" | 0 | 0 | 0 | 0 | **0** |
| CPII "Riekstiņš" | 0 | 0 | 0 | 0 | **0** |
| ĀPII "Strautiņš"  | 0 | 0 | 0 | 0 | **0** |
| KPII "Mežavēji" | 0 | 3 NBS | 0 | 0 | **3** |
| Ādažu vidusskolas PII | 0 | 0 | 0 | 0 | **0** |
|   |  |  |   | kopā | **3** |

**Komisija pieņem zināšanai atskaiti par uzņemšanas rezultātiem.**

* + - 1. **§**

**Iesnieguma izskatīšana**

L.ANSPOKA ziņo par šā gada 9.februāra saņemto e-pasta vēstuli no V.U. ar lūgumu ārpus kārtas uzņemt pirmsskolas izglītības iestādē (turpmāk – PII) “Riekstiņš” viņa meitu V.U. (dzimšanas datums 30.08.2022.), jo ģimenē aug bērns invalīds, kurš jau šobrīd apmeklē PII “Riekstiņš”, tādejādi atvieglojot ģimenes ikdienas gaitas.

Komisija debatē par Ādažu novada pašvaldības domes 2022. gada 26. janvāra saistošo noteikumu Nr. 4/2022 “Par pirmsskolas vecuma bērnu reģistrāciju, uzņemšanu un atskaitīšanu Ādažu novada pašvaldības pirmsskolas izglītības iestādēs un vispārējo izglītības iestāžu pirmsskolas grupās” 18.punkts noteic gadījumus, kad komisija pieņem lēmumu par bērna nodrošināšanu ar vietu iestādē ārpus kārtas, secinot, ka diemžēl šis gadījums neatbilst saistošo noteikumu 18. punktam.

Atklāti balsojot, ar 5 balsīm “Par” (L. Anspoka, A. Krasta, N. Rubens, I. Gotharde, G. Miglāns), “Pret” – nav, “Atturas” – nav, “Nebalso” – nav, **KOMISIJA NOLEMJ**:

1. **Atteikt** uzņemt prioritārā kārtā PII “Riekstiņš”.
2. **Uzdot** Izglītības un jaunatnes nodaļas vadītājai L.Anspokai sazināties ar iesniedzēju, informējot par Komisijas lēmumu.

 **3.§**

**Lēmuma par attiecīgā vecuma grupās uzņemamo bērnu skaitu un dzimšanas datumiem uzņemšanai uz 2023./2024. mācību gada februāra pieņemšana**

I.KUZŅECOVA informē Komisijas locekļus, ka ir sazinājusies un raduši risinājumu ar Kadagas pirmsskolas izglītības iestādes “Mežavēji” NBS bērnu vecākiem par uzņemšanu bērniem vecuma grupā no 3 līdz 4,6 gadiem (1 vieta) un no 1, 6 līdz 2 gadiem (2 vietas).

Ņemot vērā vadītājas sniegto informāciju par brīvo vietu skaitu, izskatītos iesniegumus un pieņemtos lēmumus, komisija konstatē, ka brīvās vietas uz 2023./2024. mācību gada februāri sadalāmas šādi (2.tabula):

*2.tabula*

|  |  |  |  |  |  |
| --- | --- | --- | --- | --- | --- |
|  | **obl.izgl.vec.**(01.01.2017.-31.12.2018.) | **3-4,6 g.v.**(01.01.2019.-19.02.2021.) | **2-3 g.v.**(20.02.2021.-18.02.2022.) | **1,6-2 g.v.** (20.02.2022.-19.08.2022.) | kopējaisbrīvo skaits |
| SPII "Piejūra" | 0 | 0 | 0 | 0 | **0** |
| CPII "Riekstiņš" | 0 | 0 | 0 | 0 | **0** |
| ĀPII "Strautiņš"  | 0 | 0 | 0 | 0 | **0** |
| KPII "Mežavēji" | 0 | 1NBS | 0 | 2NBS  | **3** |
| Ādažu vidusskolas PII | 0 | 0 | 0 | 0 | **0** |
|   |  |  |   | kopā | **3** |

Atklāti balsojot, ar 5 balsīm “Par” (L. Anspoka, A. Krasta, N. Rubens, I. Gotharde, G. Miglāns), “Pret” – nav, “Atturas” – nav, “Nebalso” – nav, **KOMISIJA NOLEMJ**:

1. Uzdot Izglītības un jaunatnes nodaļas Izglītības administrēšanas speciālistei:

1.1 Izgūt uzņemšanas sarakstus 2023/2024.mācību gadam, ņemot vērā kritērijus, kas atspoguļoti 2.tabulā.

1.2 nosūtīt uzaicināmo bērnu sarakstus saskaņošanai Izglītības un jaunatnes nodaļas vadītājai, pēc apstiprinājuma saņemšanas uzaicināt bērnu vecākus un nosūtīt uzaicināto bērnu sarakstus izglītības iestādēm, kā arī informēt par uzaicinājuma anulācijas saņemšanu.

\*\*\*

Sēdi slēdz plkst. 15:30

Komisijas priekšsēdētāja:

 Ligita Anspoka

Komisijas locekļi: Nauris Rubens

Antra Krasta

Ilona Gotharde

Gatis Miglāns

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU